PLAN FOR CULTURE

GSK Kerempuh: PLJUSKA
2025-02-26 20:00 - 21:30 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

Fašnička radionica "DA MOGU BITI BILO TKO NA JEDAN DAN..."
2025-02-27 17:00 - 18:30 | ZAGREB
Fašnička radionica “DA MOGU BITI BILO TKO NA JEDAN DAN…” probudit ćemo svoje unutarnje dijete i naslikati sebe u fašničkom duhu, u tehnici akvarela. Radionice vodi Petra Kovačić, mag. educ. art. Prijave na email: idumbovic@hsmuzej.hr ili tel: 01 48 55 716 Ostali detalji https://www.hsmuzej.hr/…/ususret-valentinovu-i-fasniku/

Promocija knjige: Michael Heinrich Weninger, "Loža i oltar"
2025-02-27 19:00 - 20:00
U četvrtak 27. veljače 2025. posjeti promociju knjige Loža i oltar teologa, bivšeg austrijskog diplomata, sada katoličkog svećenika Michaela Heinricha Weningera, koja će se održati u Knjižari Fraktura (Ulica kneza Mislava 17, Zagreb) u 19 sati.
Uz autora, o knjizi će govoriti novinar Romano Bolković, a razgovor će moderirati Frakturin glavni urednik Seid Serdarević.
O knjizi:
“Michael Heinrich Weninger, teolog, bivši austrijski diplomat, sada katolički svećenik, koji se zaredio nakon što je postao udovac, knjigom Loža i oltar uvodi nas u slabo poznatu i dramatičnu povijest odnosa slobodnog zidarstva i Katoličke crkve. Knjiga Loža i oltar oštra je osuda neznanja i predrasuda, ali i humanistička apologija tolerancije i razumijevanja. Ona prije svega opovrgava stereotipnu pučku predodžbu o slobodnim zidarima kao urotničkoj organizaciji koja upravlja ili pokušava upravljati svijetom.
Slobodno zidarstvo nije homogeno i grubo se dade podijeliti na “regularno”, ono koje slijedi anglosaksonsku i germansku tradiciju utemeljenu na kršćanstvu, i, s druge strane, tradiciju francuskog i talijanskog slobodnog zidarstva, “denaturiranog”, ateističkog i radikalno antiklerikalnog. Prema ovom posljednjem Weninger je, na što ga obvezuje i njegova vokacija, posebno kritičan, ali ne štedi ni krutost Katoličke crkve, koja je tijekom povijesti, katkad zbog svoga dogmatizma, političkog oportuniteta, pa i neznanja i površnosti, nepotrebno anatemizirala slobodne zidare, koji su bili uvjereni kršćani.
Skrupulozno pisana i utemeljena na obilnoj literaturi, Weningerova knjiga Loža i oltar daje nam uvid u mijene religijske i slobodnozidarske povijesti od epohe gradnje velikih katedrala do današnjih dana. Njezina središnja poruka jest da svi ljudi, oni koji samooplemenjivanjem teže postati “gladak kamen” u “hramu čovjekoljublja” i oni koji su odani tradiciji kršćanskog humanizma, razlike u ritualima i svjetonazorima trebaju ostaviti po strani te zajedno težiti boljem čovjeku i boljem svijetu. Weningerovo zazivanje obostrane volje “za ravnopravnom razmjenom ideja, u kojoj partneri imaju jednaka prava” moralni je imperativ općeljudske važnosti primjenjiv na svaki nesporazum i svaki sukob.”
Pridruži se!

Kreativna Ura: Zagreb Klezmer Trio
2025-02-27 19:00 - 23:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Zagreb Klezmer Trio, glazbeni ansambl koji spaja tradiciju i inovaciju, nastupit će u četvrtak, 27. veljače u 19h u Uraniji – prostoru kreacije, donoseći jedinstveni spoj klezmer glazbe, jazza, klasične glazbe i orijentalnih melodija. Sastavljen od vrhunskih glazbenika – Brune Philippa (klarinet), Marija Igreca (gitara) i Zvonimira Šestaka (kontrabas) – trio je prepoznatljiv po interpretacijama koje unose novi život u autentične klezmer melodije, stvarajući zvučnu paletu bogatu emotivnim i tehničkim slojevima.
Klezmer, žanr prepun kontrasta, od melankolije do euforije, u izvedbi Zagrebačkog klezmer trija donosi duboko emotivno iskustvo. Ovaj glazbeni pravac, utemeljen na izražajnim melodijama koje nalikuju ljudskom glasu, ujedinjuje prošlost i sadašnjost, tradiciju i suvremenost. Trio istražuje razne glazbene stilove – od jazza, preko klasične glazbe, pa sve do orijentalnog folklora – kroz što im uspijeva stvoriti prepoznatljiv, dinamičan i emotivan zvuk.
Kroz nastupe, Zagreb Klezmer Trio ne samo da čuva, nego i reinterpretira glazbeni žanr koji je duboko ukorijenjen u kulturnoj tradiciji, donoseći ga novoj publici i stvarajući most između prošlih i sadašnjih glazbenih svjetova. Program koji će izvesti u četvrtak u Uraniji – prostoru kreacije, obuhvatit će originalne kompozicije članova trija, ali i obrade glazbe koja nadmašuje granice klezmerske tradicije, uključujući elemente tango glazbe i orijentalnog utjecaja.
Ovaj koncert je poziv na uranjanje u zvučnu avanturu, spoj emocionalnih kontrasta i glazbene virtuoznosti koja će publici pružiti nezaboravno iskustvo.
Ulaz je uz donaciju od 10€, ali je broj mjesta ograničen, stoga pozivamo sve zainteresirane da se prijave na urania.hr.

GSK Kerempuh: SVE ZBOG JEDNOG IMENA
2025-02-27 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.
Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

Teatar EXIT: CABAres CABArei
2025-02-27 20:00 - 22:15 | Teatar EXIT (Ilica 208)
Životna komedija Zijaha A. Sokolovića
…O upoznavanju, o iskustvu, o običnom danu, o uspjehu i neuspjehu, o dogovaranju, o borbi mišljenja, o hrani, o zdravom razumu, o vožnji autom, o budućnosti, o kazalištu kao frižideru zabluda o mediokritetima, o rodbini, o zaostalosti, o pomirenju sa životom, o budalama, o seksu i starosti.
res, rei(f.) – STVAR, STANJE, OKOLNOST, UZROK, IMANJE, DOBRO, DRŽAVNA VLAST, DJELO, ČIN, PRIRODA, ISTINA, POSAO, PARNICA, KORIST, INTERES

Ana Horvat: Zelena tribina II
2025-02-28 18:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
“Zelena tribina” je književni, poetsko-glazbeni susret s publikom koju zanima poezija i glazba o životinjama i stablima. Stalni izvođači tribine su urednica/voditeljica Ana Horvat, dramska umjetnica Urša Raukar i kantautor Neven Dužević, a na svakoj tribini nastupa i po jedan haiku pjesnik/pjesnikinja s desetak pjesama na temu tribine.
Ovoga puta će se na “Zelenim tribinama” predstaviti poezija i glazba hrvatskih pjesnika i skladatelja o crnogoričnom stablu/šumi, a gošća će biti haiku pjesnikinja Mihajla Marčetić.

Studio EXIT: VAŽNIJE POLOVICE
2025-02-28 19:00 - 20:30 | Studio EXIT, Gundulićeva 37/1, Zagreb, 10000
Autorski tim:
Režija: Paola Slavica
Dramaturgija: Beatrica Kurbel i Mirna Rustemović
Glume: Judita Franković Brdar i Paola Slavica
Produkcija: UO Teatar Mašina igre u suradnji s Teatrom EXIT

O predstavi:

Važnije polovice autorski je dramski tekst dviju mladih dramaturginja – Beatrice Kurbel i Mirne Rustemović, koji u središte postavlja dvije mlade žene, pripadnice generacije popularno nazvane milenijalci. U prikazu njihove svakodnevice, kroz naizgled dva oprečna života – karijera i majčinstvo, autorice propituju (ne)mogućnosti današnjice kroz žensku perspektivu.
Što danas znači ona poznata fraza naših roditelja “kada smo mi imali trideset, u naše vrijeme mi smo…”? Gdje se skriva recept za sigurnu egzistenciju u moru honorarnih i poslova na određeno? Kako sretno ili barem bezbolnije živjeti čak dvije stvarnosti: fizičku i virtualnu? Što je uspjeh, a što preživljavanje? Koje ljubavne veze imaju potencijal za nešto ozbiljnije od par mjeseci ili godina ležernog nalaženja? Kada i da li uopće imati djecu, obitelj i išta stalnije u toj cijeloj džungli (ne)mogućnosti? Što sada kada smo dio Europske unije i cijeli svijet nam je na dlanu? Što nakon zadnje pjesme i fajrunta? Jesmo li hrabriji i uporniji od nekih prijašnjih generacija ili smo samo razmaženi i izgubljeni? Svakodnevica nam je rascjepkana na virtualne profile, izvješća o stanju računa na e-mailu, stalna uspoređivanja s prijateljima i kolegama, male i grandiozne planove koji se stvaraju i brišu brzinom fejsbučnih statusa, uzdisanja između ugode i anksioznosti i stalna propitivanja nas samih i svih koji nas okružuju.
Važnije polovice rezultat su isprekidano-kontinuiranog rada u kojem su se Beatrica i Mirna nalazile srijedom, spajajući ugodno s korisnim – uz druženje, bilježeći crtice iz svojih života kroz prozne fragmente i osobnu prepisku u inboxu. Dodajući fikciji navedene dokumentarističke elemente, izgradile su dva ženska lika – dvije pripadnice ove široko obuhvatne generacije. Mjesta radnje su, naravno, prirodna staništa svih nas – kafići, i to srijedama, na polovici tjedna.

Studio EXIT: MALA ČUDA
2025-03-01 19:00 - 20:00 | Studio EXIT, Gundulićeva 37/1, Zagreb, 10000
MALA ČUDA
Autorski tim:
Tekst i režija: Sanja Milardović
Izvodi: Sanja Milardović
Produkcija: Teatar EXIT i TeatruM
O predstavi:
Mala čuda tragikomična je monodrama vrlo slojevitog narativa koji fragmentirano prati sadašnjost i prošlost spisateljice Ane, u kombinaciji s nadrealnom i apsurdnom pričom izgrađenom oko Flore, glavnog lika njezinog romana.
Dakle, ovo je priča o ženi u tridesetima. Nazovimo je Ana. Ana je nenadano i naglo izgubila blisku osobu, a potom se svojim izborom potpuno izolirala od vanjskog svijeta i fokusirala na proces pisanja kako bi preživjela. Ana je uvijek puno osjećala i borila se (ponekad i za dvoje), no od tog trenutka kada je njezin dotadašnji život prekinut, preostalo je samo jedno – naći način za nošenje s nametnutom stvarnošću i disfunkcionalnim svijetom koji je okružuje. Njezin oporavak postepeno se pretvara u nepredvidljivo i bizarno putovanje pri kojemu će, pišući o Flori, neizmjerno mnogo naučiti o sebi.
Predstava Mala čuda dobila je nagradu za najbolju predstavu u cjelini na 32. Festivalu hrvatske drame Marulićevi dani 2022. godine i time postala prva monodrama u povijesti tog festivala koja je osvojila tu nagradu. Na 10. Bečejskom festivalu monodrame (BE:FEMON) Sanja Milardović dobila je specijalnu nagradu festivala za autorski projekt, a na 8. Manifestaciji kamernih dramskih ostvarenja – MAKADO pripala joj je nagrada „SAT KULA“ za najbolju žensku ulogu.

Ti i ja mali medo, GK Žar ptica
2025-03-02 11:00 - 12:00 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Autor: Martin Waddell
Režija: Katja Pegan
Igraju: Berislav Tomičić, Vesna Ravenšćak Berger

Studio EXIT: MALA ČUDA
2025-03-02 19:00 - 20:00 | Studio EXIT, Gundulićeva 37/1, Zagreb, 10000
Autorski tim:

Tekst i režija: Sanja Milardović
Izvodi: Sanja Milardović
Asistentica režije: Nadia Cvitanović
Dramaturginja: Beatrica Kurbel
Koprodukcija: Teatar EXIT i TeatruM

O predstavi:
Mala čuda je tragikomična monodrama glumice Sanje Milardović koja se ovim naslovom publici predstavlja kao autorica teksta, redateljica i glumica. Riječ je o predstavi vrlo slojevitog narativa koji fragmentirano prati sadašnjost i prošlost spisateljice Ane, u kombinaciji s nadrealnom i apsurdnom pričom izgrađenom oko Flore, glavnog lika njezinog romana.
Dakle, ovo je priča o ženi u tridesetima. Nazovimo je Ana.
Ana je nenadano i naglo izgubila blisku osobu, a potom se svojim izborom potpuno izolirala od vanjskog svijeta i fokusirala na proces pisanja kako bi preživjela. Ana je uvijek puno osjećala i borila se (ponekad i za dvoje), no od tog trenutka kada je njezin dotadašnji život prekinut, preostalo je samo jedno – naći način za nošenje s nametnutom stvarnošću i disfunkcionalnim svijetom koji je okružuje. Njezin oporavak postepeno se pretvara u nepredvidljivo i bizarno putovanje pri kojemu će, pišući o Flori, neizmjerno mnogo naučiti o sebi.
U jednosatnom putovanju na relaciji unajmljenog stana u koji je Ana uselila tražeći mir, i Florinog svijeta koji počiva na apsurdnim zakonitostima i diskutabilnim izborima, publika ima priliku otkriti je l’ teže biti čovjek ili kit, od kakvih čuda je sazdana svakodnevica sviju nas, što su ideje koje dobivamo i gubimo svakim danom te kako nam one doslovno mogu spasiti život.
Projekt Mala čuda nastavak je platforme mladih autora umjetničke organizacije TeatruM i nastavak produkcije autorskih projekata tvz. ženskih priča i ženskih autorica.

GSK Kerempuh: PREDSJEDNICI&CA
2025-03-02 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Ena Subotić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić
Popusti na grupne posjete (10 i više osoba)
Prodaja na tel. 01/4833 645, 01/4833 646

Večeri u Orisu: Prst u oko
2025-03-04 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Pridružite nam se sljedeći utorak, 4. ožujka 2025. u 18 sati u Oris Kući arhitekture (Kralja Držislava 3) na razgovoru o dokumentarnom serijalu “Prst u oko” i vizualnom zagađenju grada u sklopu cjelogodišnjeg serijala predavanja Večeri u Orisu.

Sudionici razgovora su: Mia Roth Čerina, arhitektica, Marko Golub, kustos i likovni kritičar, Tiha Gudac i Marko Stanić, redatelji, Denis Lepur, producent i Branimir Lazanja, autor i scenarist serijala Prst u oko te moderator razgovora.

Dokumentarni serijal “Prst u oko” sniman je u Ljubljani, Rijeci, Splitu, Šibeniku Zadru i Zagrebu od lipnja do prosinca 2024. godine i prvi je koji društveno relevantno pitanje vizualnog zagađenje, a koje s vremenom postaje sve složenije, uvodi u javni diskurs putem masovnih medija. Serijal se bavi procesima normalizacije gubitka javnog prostora i ugrožavanja javnog interesa i zdravlja, a na ovom predavanju osim autorske ekipe koja je radila na dokumentarnom serijalu – redateljice Tihe Gudac i redatelja Marka Stanića, producenta Denisa Lepura i autora i scenarista Branimira Lazanje, posebno će se istaknuti perspektive arhitektice Mie Roth Čerina i likovnog kritičara Marka Goluba, čiji će doprinosi osvijetliti temu iz različitih, ali komplementarnih kutova. Mia Roth Čerina će svojim iskustvom u arhitekturi i urbanizmu dati uvid kako vizualno zagađenje utječe na strukturu i identitet gradova, dok će Marko Golub, kao likovni kritičar, analizirati estetske i kulturne implikacije ovog fenomena te kako on utječe na percepciju javnog prostora u umjetničkom i društvenom kontekstu.

“Prst u oko” omogućio je građanima da svoja okruženja – ulice, trgove, prometnice, raskrižja, pročelja, haustore, izloge, institucije, kolodvore – pogledaju drugim očima. Serijal nas sve poziva na refleksiju i postavlja ključno pitanje: što ćemo s tim u budućnosti učiniti? Ovo predavanje bit će prilika za dublje razumijevanje problema vizualnog zagađenja i poticaj na akciju za očuvanje i unapređenje kvalitete našeg javnog prostora.
– Branimir Lazanja, autor i scenarist serijala Prst u oko

Autor i scenarist: Branimir LazanjaRežija: Tiha Gudac i Marko StanićProducent: Denis LepurDirektor fotografije: Tomislav KrnićMontažer: Tomislav PovićVoditelj: Daniel BilićSnimatelj zvuka: Tomislav RupićSkladatelj glazbe: Miroslav MrvaVoditelj i urednik s HRT-a: Tomislav MršićProdukcijska kuća: Kadar22

Ulaz na predavanje je slobodan. Nakon predavanja ostanite na druženju uz degustaciju vina vinarije Solum.

Linda Tarnovski i Dora Pocedić: Co-lažiranje
2025-03-05 20:00 - 21:00, 2025-03-06 20:00 - 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Plesno-izložbeni rad umjetničke organizacije Co-mment bavi se pitanjem izlaganja i prezentacije već postojećeg rada “…, a još su manji izlazi” pomoću plesnog vokabulara i projekcije grafoskopa.
Ova specifična postavka naglašava istraživanje metode kolažiranja, gdje se pojavljuje potreba za odmakom i promjenom perspektive. Izvan okvira tradicionalne izvedbe, kroz proces rastavljanja metode nastale po principu sastavljanja, pomicanja, rezanja i lijepljenja slika, izranjaju fragmenti uhvatljivog, postavljajući pitanje: gdje i kakva je kretnja (između) obrisa?
Završetkom izvedbe, prostor je ispunjen “ostacima” izvedbe koji se mogu percipirati kao zasebna izložba ili prikaz izvedbe u drugom, vizualnom mediju.

Teatar EXIT: KAKO MISLIŠ MENE NEMA?!
2025-03-05 20:00 - 22:10 | Teatar EXIT (Ilica 208)
Autorski tim:

Autorica projekta, režije i scene: Ivica Boban
Igraju: Filip Juričić, Amar Bukvić
Dramaturška suradnica i asistentica režije: Olja Lozica
O predstavi:

Kroz dva sata “nabrijane” farsične i iskrene, kalamburične i dramatične, istodobno smiješne i gorko-tužne igre, glumci putuju kroz niz svojih unutrašnjih i zamišljenih identiteta i pretvaraju ih alkemijom svoje igre u niz osoba, situacija, realnih i fantastičnih događaja koje prepoznajemo kao naše vlastite, kao stvarnost koja nas okružuje i koju u svom apsurdu, konfliktu i dramatičnosti živimo. Igrom visoke energetike, virtuoznosti i sposobnosti glumačke transformacije predstava ispituje osobne i društvene maske i kontramaske, lažne i istinske vrijednosti i granice životne i scenske realnosti i fikcije.
Ivica Boban

Teatar EXIT: I DRVO JE BILO SRETNO
2025-03-06 09:30 - 10:20 | Teatar EXIT (Ilica 208)
Autorski tim:
Režija: Rene Medvešek
Glazbu skladao: Krešimir Seletković
Izvođači – glazbenici/glumci: Davorka Horvat, Goran Jurković, Ivan Kovačić, Ivan Pavić, Damir Horvat

O predstavi:
Kakvo je to drvo pitate se? Nije ono ni po čemu neobično, ne razlikuje se od svoje drvovske braće i sestara. I ono pupa, njiše granama, sagiba se pred vjetrom i kišom, govori, pjeva, svira, a ponekad od veselja zatreperi rubovima listova ili mu se kora namreška pod teretom zabrinutih misli. Jer Drvo voli voljeti. Ukratko, želi baš sve kao i ostalo drveće. Pa tako i da bude voljeno. A kakav je to dječak? O njemu ne znamo mnogo. Kažu da je i malen i velik… Željeli biste znati više? Onda je vrijeme da se krene na rub parka, s ovim brzojavom u ruci. Treba samo puhnuti prašinu i lišće s panja što tamo stoji. I čeka.

Kreativna Ura: Arhitektura i umjetnost
2025-03-06 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U suvremenoj arhitekturi, granice između prostora, funkcije i umjetnosti postaju sve fluidnije. Postavlja se pitanje u kojoj mjeri umjetnost oblikuje prostor, a arhitektura omogućava umjetničku ekspresiju? Kako u suvremenim hospitality projektima interijer i umjetnost postaju nerazdvojni, oblikujući atmosferu i doživljaj korisnika? Koja je uloga kustosa u ovoj dinamičnoj interakciji?
Na sljedećoj Kreativnoj Uri pod nazivom Arhitektura i umjetnost, koja će se održati u četvrtak, 6. ožujka u 17:30 sati u Uraniji – prostoru kreacije, istraživat ćemo sinergiju između arhitekture i umjetnosti kroz razgovor s vodećim stručnjacima u polju dizajna, arhitekture i kustoske prakse. Gosti Vanja Žanko, Marko Tadić i Saša Begović, će podijeliti svoja iskustva u realizaciji projekata u kojima se umjetnost ne doživljava samo kao dekorativni element, već postaje aktivni sudionik arhitektonskog koncepta.
Ova Kreativna Ura bit će prilika da se detaljnije upoznamo s timskim radom arhitekata, dizajnera, umjetnika i kustosa, koji zajednički stvaraju prostore u kojima arhitektura i umjetnost govore istim jezikom. Sinergija između ovih disciplina ne samo da oblikuje prostor, već stvara emotivni doživljaj koji ostavlja dugotrajan utisak na posjetitelje, stvarajući povezani sustav u kojem se prostor, umjetnost i ljudi susreću na novoj, nadahnutijoj razini.
Pozivamo sve arhitekte, dizajnere, kustose, umjetnike i ljubitelje vizualnih umjetnosti da nam se pridruže na ovoj jedinstvenoj diskusiji o ulozi umjetnosti u arhitektonskim projektima, koja neće samo pružiti uvid u kreativne procese, već će otvoriti vrata novih mogućnosti za buduće projekte.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Studio EXIT: I JE I NIJE
2025-03-06 19:00 - 20:00, 2025-03-07 19:00 - 20:00 | Studio EXIT, Gundulićeva 37/1, Zagreb, 10000
Autorski tim:
Autorica: Ksenija Zec
Izvode: Jelena Miholjević, Livio Badurina
Dramaturgija: Saša Božić
O predstavi:
Osjećate se usamljeno, napušteno i tjeskobno u intimi vlastitog doma? U mislima ste na nekom ugodnijem mjestu, puno primjerenijem i skrojenom po vašoj mjeri? Jednako tako osjećaju se i lica u novoj predstavi Teatra Exit i de facta, koja pokušavaju sumornu svakodnevicu nadograditi vlastitom zaigranošću. Je li za takav obrat potrebno i otputovati iz samoće vlastitog doma?
Predstava tematizira odnos subjektivne usamljenosti dvoje ljudi kao njihovog toponimskog označitelja te kreativnosti u obliku infantilne mašte, koja im pomaže osvijestiti vlastitu nesigurnost i spoznati svoje stvarne emocionalne potrebe.
Istraživački proces na tragu je zahtjevne i intrigantne tehnike klaunerije te je proizašao iz potrebe da se u predstavi razotkriju i fiksiraju frustrirajući stereotipi mehanizirane svakodnevnice, koji otežavaju puno emocionalno sazrijevanje – i funkcioniranje – zdravih, odraslih osoba. Klaunerija je regresivna tehnika, upućuje nas da svijet gledamo očima djeteta i tako ublažava i čini podnošljivom našu spoznaju frustrirajućih i često okrutnih odnosa s kojima se svakodnevno suočavamo. Upravo suodnos između usamljenosti i njene stalne pratilje – kreativne mašte, te uznemirujućih stanja koja taj suodnos proizvodi, otvaraju prostor za stvarne, a zapravo „izmaštane“, situacije koje nam pružaju mogućnost, ali samo mogućnost, za ulazak u komunikaciju s drugim ljudima.

Koraljka Begović: The Happiness of Mr. J.
2025-03-07 20:00 - 21:00, 2025-03-08 20:00 - 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
[POGONATOR 2024] The Happiness of Mr. J. plesna je predstava o akutnom stanju burnouta, o trenutku kad se unutarnji i vanjski svijetovi razilaze, kad u sistemu dolazi do pucanja, a pojedinac to još ne prepoznaje ili teško prepoznaje.

Inspirirajući se studijom slučaja “The Happiness of Burnout”, autora Finna Janninga, o uspješnom vizualnom umjetniku Jeppeu Heinu koji u svojoj trideset i petoj godini doživi burnout, u izvedbi se elementi fizičkih i mentalnih simptoma i posljedica burnouta prevode u plesni pokret.

GSK Kerempuh: OTAC, KĆI I DUH SVETI
2025-03-07 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
PRETPREMIJERA
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Autor: Mate Matišić
Redatelj: Janusz Kica
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Sijamski blizanci plešu sambu ili Nevini umiru prvi
Igraju:
Slavko – Vedran Mlikota
Slavica, njegova supruga – Branka Trlin Matula
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

Žene bez zuba iliti Ples Melanije Trump
Igraju:
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tzv. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Izložba Hrvoja Mitrova u Flori
2025-03-08 16:00 - 2025-03-11 18:30 | HDLUDU, Šetalište kralja Zvonimira 32, Dubrovnik
Ciklus “Ispod površine” istražuje skrivene slojeve stvarnosti, podsjećajući nas da ono što vidimo često nije sve što postoji. Kroz gustu teksturu i urezane tragove, umjetnik otvara prostor za slojevito promišljanje – o materiji, emocijama i procesima koji oblikuju svijet ispod vidljive površine.
Toplina bakra, prodorna crvena i suptilna plava proviruju kroz grubi sloj materijala, sugerirajući da ispod svake naizgled čvrste strukture postoji pulsirajući život. Ove slike podsjećaju na arheološke zapise, na kodirane poruke koje čekaju da budu protumačene, ali i na prirodne procese erozije i obnavljanja.
Ritam ureza i reljefa stvara dijalog između kontrole i slučajnosti, između skrivanja i otkrivanja. Promatrač je pozvan da ne stane na prvom dojmu, već da se upusti u dublje istraživanje – jer ispod svake površine leži priča, osjećaj ili trag koji tek treba otkriti.
Hrvoje Mitrov
Hrvoje Mitrov rođen je 1972. Diplomirao je slikarstvo na Akademiji likovnih umjetnosti u Zagrebu. Izlagao je na četrdesetak samostalnih i stotinjak skupnih izložbi u Hrvatskoj I inozemstvu. Član je Umjetničke organizacije Atelijeri Žitnjak. Živi i radi u Zagrebu.

GSK Kerempuh: OTAC, KĆI I DUH SVETI
2025-03-08 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
PRAIZVEDBA
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Autor: Mate Matišić
Redatelj: Janusz Kica
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Sijamski blizanci plešu sambu ili Nevini umiru prvi
Igraju:
Slavko – Vedran Mlikota
Slavica, njegova supruga – Branka Trlin Matula
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

Žene bez zuba iliti Ples Melanije Trump
Igraju:
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tzv. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Pet nula, GK Žar ptica
2025-03-09 11:00 - 12:00 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Autorski projekt Darija Harjačeka i Dore Golub
Igraju: Petra Krolo, Laura Čerina, Bogdan Ilić, Vini Jurčić, Dunja Fajdić, Matej Đurđević, Andrija Nazlić

GSK Kerempuh: OTAC, KĆI I DUH SVETI
2025-03-09 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Autor: Mate Matišić
Redatelj: Janusz Kica
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Sijamski blizanci plešu sambu ili Nevini umiru prvi
Igraju:
Slavko – Vedran Mlikota
Slavica, njegova supruga – Branka Trlin Matula
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

Žene bez zuba iliti Ples Melanije Trump
Igraju:
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tzv. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Večeri u Orisu: Mikelić Vreš Arhitekti – Proizvodno poslovna zgrada u Dubrovčanu
2025-03-10 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak 10. ožujka 2025. s početkom u 18 sati, u sklopu serijala Večeri u Orisu, Mikelić Vreš arhitekti održat će predavanje o projektu: Proizvodno poslovna zgrada u Dubrovčanu. Moderator predavanja je Maroje Mrduljaš.
Ulaz na predavanje je slobodan.

To the Fore 8: Slovenian female architects, builders and designers
2025-03-10 19:00 - 22:00 | galerija DESSA, Židovska steza 4, Ljubljana, 1000, Slovenia
We kindly invite you to the opening of the exhibition To the fore VIII: Slovenian female architects, builders and designers, which will be held on Monday, March 10, 2025, at 7 p. m., in the DESSA gallery.

Architecture exhibition “To the Fore VIII: Slovenian Women Architects, Civil Engineers, and Designers”, prepared by the Centre of Architecture Slovenia and the France Stele Institute of Art History of the ZRC SAZU aims to shed light on a neglected part of Slovenian architectural production and provides an opportunity to highlight – from the rich architectural body of work of the 20th and 21st centuries – the works that are only rarely exhibited and showcased, but nonetheless important, high-quality, and multi-layered.
The exhibition continues the series that was realized in recent years as part of the European project MoMoWo (Modern Movement Women) and thematically fits into the research programme Art in Slovenia at a Cultural Crossroads (P6-0061). The programme is carried out by the France Stele Institute of Art History at the Research Centre of the Slovenian Academy of Sciences and Arts and is co-financed from the state budget by the Slovenian Research and Innovation Agency with a view to present to the professional and general community an important part of the “anonymous” and withheld European cultural heritage of the 20th and 21st centuries, created by the women involved in architecture, civil engineering, interior and industrial design, landscape architecture, and urban design, i.e. the fields that are (supposed to be) the traditional domain of male professions.
The eight in this series of exhibitions is dedicated to the female pioneers, the first pre-war and post-war generations of female designers who played an active role in drafting, designing, and leaving a mark on the environment of their time. They were the silent companions, working in the shadow of professionally more acknowledged and better known professors, colleagues, fathers, and husbands, so that even nowadays it is difficult to determine their actual part in the design and implementation of many Slovenian architectural masterpieces. In addition to them, this year we are also presenting a slightly younger generation of female architects who, unlike their older colleagues, have managed to break through the glass ceiling and successfully establish themselves in their profession.
The selected works are thus important project creations of several generations of Slovenian female designers which should be, considering the conditions and the role of women at the time, regarded and assessed using different criteria than otherwise. The exhibition has a multi-layered approach, with a focus on the quality of works and the complexity of the idea, revealing the creative power of the authors. It presents the works of ten female architects and designers, i.e. from the pre-war graduates to the post-war generations as well.

Jakobina (Jakica) Accetto, 1924–1998
Sonja Batista Trenz, 1918–1999
Majda Golob Mareš, 1949
Zlata Jeras Pohl, 1930
Katarina Pirkmajer Dešman, 1957
Katja Repič Vogelnik, 1941
Majda Rutar Prijon, 1935–2001
Nastja Sajovic, 1942
Jožica Strašek, 1914–2015
Marijana Vodopivec, 1944
Sonja Završnik Podlesek, 1937

The exhibition will be on display until 10 April 2025.

Exhibition concept: Barbara Viki Šubic, Polona Filipič, Špela Kuhar in Helena Seražin
Coordinators of this year’s exhibition: Barbara Viki Šubic, Helena Seražin, Vesna Kamin Kajfež
Text editor: Helena Seražin
Text authors: Barbara Avbelj, Lara Boštjančič, Nives Čorak, Polona Filipič Gorenšek, Timotej Jevšenak, Katarina Pirkmajer Dešman, Cvetka Požar, Aleš Prijon, Jernej Prijon, Lara Prijon, Sabina Ravnikar, Metka Rutar Piber, Helena Seražin, Hana Videmšek, Barbara Viki Šubic, Barbara Vodopivec
Linguistic review: Alenka Klemenc in Mija Oter Gorenčič
Translation: Helena Seražin
Exhibition design: Barbara Avbelj in Hana Videmšek, CAS; Andrej Furlan, UIFS ZRC SAZU
Photographers: Igor B. de Graaf, Miran Kambič, Domen Pal, Helena Seražin
Sources of image material: Arhiv Univerze v Ljubljani; Arhiv Vrtca H. C. Andersena; Biro DANS arhitekti; Glasilo Ingrad, 38/7, 1989, str. 6; Glasilo Ingrad, 36/7–8, 1987, str. 4; Gradbeni vestnik, 35, 8–9, 1986; Muzej za arhitekturo in oblikovanje; Projekt d. d., Nova Gorica; Urbanistični inštitut RS; Zasebni arhiv družine Prijon; Zasebni arhiv družine Strašek; Zasebni arhiv Jane de Graaf – Trenz; Zasebni arhiv Majde Golob Mareš; Zasebni arhiv Nastje Sajovic; Zasebni arhiv Sonje Završnik Podlesek; Zasebni arhiv Zlate Jeras Pohl; Zbornik oddelka za arhitekturo na Univerzi v Ljubljani 1946–1947, Ljubljana 1948; Zgodovinski arhiv Celje; ZRC SAZU, UIFS; ZVKDS
Partners: Centre of Architecture Slovenia and the France Stele Institute of Art History of the ZRC SAZU

Research for the exhibition was carried out within the framework of the research program Art in Slovenia at the Crossroads of Cultures (P6-0061), co-financed by the Public Agency for Scientific Research and Innovation of the Republic of Slovenia. The exhibition is co-financed by the Ministry of Culture of the Republic of Slovenia.

Ivona Vlašić u Galeriji Spot (10.–28. 3. 2025.)
2025-03-10 19:00 - 2025-03-28 20:00 | Galerija Spot, Ulica Gjure Čanića 6, Zagreb, 10000 Zagreb, Croatia (Local Name: Hrvatska)
Galerija Spot i Ured za fotografiju pozivaju na otvorenje izložbe Augenblick umjetnice Ivone Vlašić, koje će se održati u ponedjeljak, 10. ožujka, u Galeriji Spot u 19:00 sati. Službeno otvorenje s vodstvom i razgovorom s autoricom izložbe kreće od 19:30 sati, a kao dio popratnog programa izložbe održat će se radionica kolažiranja, 11. ožujka, u 15 sati u Galeriji Spot. Izložba ostaje otvorena do 28. ožujka 2025.
Dok trepenemo… Augenblick
Postoji nešto uznemirujuće u zamućenim fotografijama, zbog kojih gotovo automatski pomišljamo na stare albume; pojedini su imali kožne korice, drugi tekstilne, unutra s čvršćim papirom na koje su se lijepile slike, ili umetale u one male papirnate, kasnije celofanske uglove. Tko je bio vješt, mogao je zarezati podlogu i umetati fotografije, ali to je bila umješnost kojoj nisu svi pribjegavali. Kad naiđem na takav materijal, pažljivo izvlačim fotografije iz tih zapetljanih situacija, koje iz današnje perspektive djeluju arhivski i staromodno; sam postupak nije jednostavan jer snimke se opiru i ne pristaju uvijek vratiti se u sigurno okruženje. I zatim mutni papiri između, ponekad s uzorcima koji podsjećaju na paukovu mrežu, a čije su “niti” neznatno namreškane. Sav ovaj “inventar” aktivirala sam gledajući što je Ivona Vlašić snimila, bolje rečeno preuzela iz tuđih fotografija i snimila kroz mutni paus-papir – stare snimke koje su uvijek intrigantne, kadrove koji podsjećaju na nešto što znamo, a što nam je ipak strano.
Možda intuitivno, pomislit ćemo na povijest, prošlo vrijeme i akumulirano znanje koje želimo primijeniti nastojeći razumjeti prizore koji su pred nama. Ali u ovom slučaju nije uputno prepustiti se znanju o općoj povijesti, koja naprosto razdvaja fotografije od specifičnih uvjeta u kojima su nastale. Mnogi su moćni odnosi u njima zapisani, čak i u onim naizgled beznačajnim kadrovima s fokusom na čarape sa šavom dviju žena snimljenih s leđa, nekako neprimjereno nagnutog položaja (ili smo preopterećeni korektnošću?). Mali bezglavi bubnjar, prizor što nalikuje na film koji smo nekoć gledali (Limeni bubanj), ustvari je prikaza koja ne želi odrasti dok kontinuirano upozorava na nadolazeće fašizme. Mrtvom zecu nitko ne tumači umjetnost; nema tu Beuysovog zagrljaja, tek mrtvo tijelo životinje.
Do neke mjere, u prilici smo rekapitulirati i umjetničina i naša sjećanja na proces odrastanja, ili na pamćenje događaja koji su nam iz nekog razloga važni. Fotografije koje Ivona Vlašić preuzima iz tiska ili nađeni vernakularni “ničiji” snimci, koje presnimava i mijenja im kadar – a time i kompoziciju i značenje – sve te slike nisu “dokazi” povijesti već objekti koji, složeni na određen način, različitih veličina i međusobnih odnosa, gledatelje stavljaju u poziciju postavljanja pitanja. Pri čemu su izvorni uvjeti produkcije značenja neizvjesni, prepušteni Augenblicku, trenutku gledateljeve koncentracije, pažnje i interesa.

Sandra Križić Roban

IVONA VLAŠIĆ (Dubrovnik, 1968.) studirala je slikarstvo u klasi profesora Gerharda Lojena na Höhere technische Bundeslehr- und Versuchanstalt Graz Ortweinschule – Meisterklasse Malerei. Stvara unutar multimedijalnog izraza. Članica je Hrvatske zajednice samostalnih umjetnika, Art radionice Lazareti, Hrvatskog društva likovnih umjetnika Dubrovnik i Hrvatskog društva likovnih umjetnika, Zagreb. Izlagala je na brojnim samostalnim i skupnim izložbama i drugim manifestacijama u Hrvatskoj i inozemstvu. Živi i radi u Dubrovniku. Serija Augenblick nastala je 2023.–2024. godine.

Popratni program
Vodstvo izložbom i razgovor s autoricom 10. ožujka 2025., 19:30, Galerija Spot
Radionica kolažiranja 11. ožujka 2025., 15:00, Galerija Spot

Realizacija izložbe i rad Ureda za fotografiju omogućeni su sredstvima Ministarstva kulture i medija RH, Grada Zagreba i Zaklade Kultura nova.
